Խնդիր 1

Ա-ն մեղադրվում էր ծանր հանցագործություն կատարելու մեջ: Նրա նկատմամբ ընտրվել է խափանման միջոց կալանավորում։ Դատաքննության ընթացքում Ա-ի պաշտպանը միջնորդել է վերացնել խափանման միջոց կալանքը և նրան ազատ արձակել, քանի որ բացակայում էր Ա-ի կողմից հանցագործություն կատարելու հիմնավոր կասկածը: Այդ նպատակով պաշտպանը իր միջնորդության մեջ ներկայացրել է կոնկրետ փաստեր և ապացույցներ Ա-ի կողմից հանցագործություն կատարելու հիմնավոր կասկածի բացակայության մասին: Դատավորը մերժել է միջնորդությունը, համարելով, որ շարունակում է պահպանվել կալանավորման անհրաժեշտությունը՝ փախուստի դիմելու և քննությանը խոչընդոտելու հիմքերը։ Իր որոշման մեջ դատավորը չի անդրադարձել հիմնավոր կասկածի բացակայության մասին պաշտպանի փաստարկներին ու ապացույցներին՝ գտնելով, որ դատաքննության փուլում, երբ որոշվում է անձի մեղքի մասին հարցը, աննպատակահարմար է ու անհրաժեշտություն չկա անդրադառնալ հանցագործության կատարման հիմնավոր կասկածի մասին հարցին խափանման միջոց կալանքի հարցը քննելիս։ 

Հարց 

Հիմնավոր կասկածի մասին հարցին չանդրադառնալիս դատավորը արդյո՞ք թույլ է տվել Մարդու իրավունքների եվրոպական կոնվենցիայի խախտում։ 
	
Պատասխանը՝ մինչև կես էջ։


Խնդիր 2

Կալանքի ժամկետի երկարաձգման մասին որոշում կայացնելիս առաջին ատյանի դատարանը, բավարարելով քննիչի միջնորդությունը, որոշման մեջ նշել է. «քննության առնելով հարուցված միջնորդությունը, ստուգելով դրա հիմնավորվածությունը հավաստող փաստաթղթերը, հետազոտելով քրեական գործի նյութերը...»: 
Վերաքննիչ բողոքում պաշտպանը պնդում է, որ դատարանը որոշում կայացնելիս հիմք է ընդունել նաև քրեական գործի նյութերը, որոնք նախաքննական մարմինը դատարանին չի տրամադրել միջնորդությանը կից կամ դատարանում կալանքի միջնորդության քննարկման ժամանակ։ Պաշտպանը գտնում է, որ այդ իմատով խախտվել է Մարդու իրավունքների եվրոպական կոնվենցիայի 5-րդ հոդվածի 4-րդ մասի հիմքով սահմանված մեղադրյալի երաշխիքը։ Իր առարկության մեջ քննիչը պնդում է, որ քրեական գործի նյութերի տրամադրումը մեղադրյալին պարտադիր է նախաքննության ավարտին՝ գործով դատական քննության համար, երբ որոշվում է մեղքի մասին հարցը, մինչդեռ խափանման միջոց կալանավորման դատական վարույթում քրեական գործի նյութերի տրամադրումը պարտադիր չէ։  

Հարց 

Արդյո՞ք տեղի է ունեցել Կոնվենցիայի 5-րդ հոդվածի 4-րդ մասի խախտում, եթե ոչ՝ ինչու, եթե այո՝ ինչու։ 

[image: ]   Պատասխանը՝ մինչև 1 էջ (այլ ոչ թե 1 էջ):  


Խնդիր 3

Ա-ն բերման է ենթարկվել ոստիկանություն գողություն կատարելու կասկածանքով 2008թ. սեպտեմբերի 8-ին, առավոտյան ժամը 9:00-ին: Ժամը 12:00-ին կազմվել է ձերբակալման արձանագրություն, որի մասին նրան հայտարարվել է ժամը 14:00-ին: 2008թ․ սեպտեմբերի 11-ին ժամը 13:00-ին ներկայացվել է միջնորդություն դատարան՝ կալանքը որպես խափանման միջոց ընտրելու մասին, իսկ դատարանը միջորդությունը բավարարել է և կալանավորման մասին որոշում է կայացրել ժամը 14:00-ին։ 

Հարց 

1. Ընդհանուր առմամբ քանի՞ ժամ է մնացել Ա-ն անօրինական անազատության մեջ:
2. Ա-ի անօրինական անազատության մեջ մնալու պարագայում դատարանը իրավունք ունե՞ր ընտրել խափանման միջոց կալանավորում, թե՞ դատարանը պետք է նրան ազատ արձակեր այն փաստի ուժով, որ նա մինչ այդ անօրինական պահվել էր անազատության մեջ։ 

[image: ]Պատասխանը` մինչև 1 էջ։ 


Խնդիր 4

Մեկնաբանեք Մարդու իրավունքների եվրոպական կոնվենցիայի 5-րդ հոդվածի 3-րդ մասի հետևյալ դրույթը․ 

<<Սույն հոդվածի 1-ին կետի «գ» ենթակետի դրույթներին համապատասխան ձերբակալված կամ կալանավորված յուրաքանչյուր ոք ․․․ ունի ողջամիտ ժամկետում դատաքննության իրավունք կամ մինչև դատաքննությունն ազատ արձակվելու իրավունք>>։

[bookmark: _Hlk496617472][image: ]Պատասխանը՝ մինչև 1 էջ։ 


Խնդիր 5

[bookmark: p_8_first_criminal_file]Ոստիկանության բաժանմունք հաղորդում է ստացվել քաղաքացի Գ-ից այն մասին, որ <<Երկիր>> ընկերության գրասենյակի աշխատակից Ա-ն իր և իր ընտանիքի հասցեին հնչեցրել է  սպառնալիքներ իրենից գումար շորթելու նպատակով: Նա այնուհետև հայտնել է, որ Ա-ն հանդիպել է իր հետ և իրեն հարկադրել է ստորագրել մի ստացական, որի համաձայն իբր Գ-ն պարտքով գումար է վերցրած եղել իր ընկերությունից, որը պետք է վերադարձներ: Այնուհետև հայտնել է, որ Ա.-ն իրեն ապօրինի մեկ օր պահել է իր գրասենյակում` փակի տակ: Հաղորդումը գրանցվել է ԿՀԴՊԳՎ աշխատակցի կողմից։ 
Ոստիկանությունը կայացրել է Գ-ի հաղորդման հիման վրա քրեական գործ հարուցելու մասին որոշում, որում որպես հիմք նշվել է հետևյալը. <<տուժողի կողմից կասկածյալն ուղղակիորեն մատնանշվել է որպես հանցագործությունը կատարած անձ։ Ի հավելումն, հիմքեր կան ենթադրելու, որ կասկածյալը կարող է ճնշում գործադրել տուժողի և վկաների վրա>>։  
[bookmark: _GoBack]Քննիչը այնուհետև դատարանին միջնորդել է Ա-ի նկատմամբ կիրառել կալանավորումը որպես խափանման միջոց։ Միջնորդության մեջ քննիչը վկայակոչել է քրեական գործ հարուցելու մասին որոշումը և դրա հիմքում ընկած, վերը նշված փաստական տվյալները՝ որպես Ա-ի կողմից հանցագործության կատարման հիմնավոր կասկածի հիմք։ Մասնավորապես՝ քննիչը նշել է, որ բավարար տվյլաներ են ձեռք բերվել, որ Ա-ն առնչություն ունի իրեն մեղսագրվող հանցագործության կատարման հետ, մասնավորապես՝ որ Ա-ն Գի և նրա ընտանիքի անդամների նկատմամբ հնչեցրել է սպառնալիքներ, որ Ա-ն Գ-ին հարկադրել է ստորագրել ստացական և որ Ա-ն Գ-ին ապօրինի զրկել է ազատությունից։  Դատարանը բավարարել է միջնորդությունը։ 

Հարց․ 

Արդյո՞ք առկա է եղել հանցագործության կատարման ողջամիտ կասկած՝ ըստ Մարդու իրավունքների եվրոպական կոնվենցիայի 5-րդ հոդվածի 1-ին մասի գ-կետի։ 

Պատասխանը՝ մինչև 1 էջ։


Խնդիր 6

Ավարտվել է քրեական գործով նախաքննությունը և քրեական գործն ուղարկվել է դատարան: Նախաքննության ավարտի հետ միասին ավարտվել է նաև խափանման միջոց կալանավորման ժամկետը: ՀՀ քրեական դատավարության 138 հոդվածի 3-րդ մասի համաձայն` դատախազի կողմից քրեական գործը դատարան ուղարկելու օրվանից կասեցվում է խափանման միջոց կալանավորման ժամկետի ընթացքը: Դատարանը քրեական գործն ընդունել է վարույթ և 3 օր հետո կայացրել է որոշում գործը դատական քննության նշանակելու մասին, որում անդրադարձել է նաև խափանման միջոց կալանավորման հարցին` որոշելով «խափանման միջոցը թողնել անփոփոխ»:

Հարց․ 

Ինչպե՞ս կմեկնաբանի Մարդու իրավունքների եվրոպական դատարանը նման իրավիճակը։ 

[image: ]Պատասխանը՝ մինչև կես էջ։ 

